|  |  |
| --- | --- |
| Puudutatud isikud ja asutused vastavalt nimekirjale | 20.01.2025 nr 5-1/6/2023-20 |

**Laagri alevik Metsa tn 20a katastriüksuse ja lähiala detailplaneeringu kehtestamise teade**

Saue Vallavalitsuse 15.01.2025 aasta korraldusega nr 27 kehtestati Laagri alevikus Metsa tn  
20a (72701:005:0673) katastriüksuse ja lähiala detailplaneering.

Planeeritav maa-ala asub Laagri alevikus, jäädes Veski tänava, Metsa tänava ja Möldre tee vahelisele maa-alale. Kagust piirneb katastriüksus Tuulemurru tänav L4 transpordimaaga, läänest hoonestatud elamumaaga ja üldkasutatava maaga ning põhjast tootmismaaga. Lisaks asuvad planeeringuala idaküljel tootmismaad ja hoonestatud elamumaa. Planeeringuala vahetuslähedusse jäävad hoonestatud elamumaad.

Detailplaneeringu koostamise eesmärk on jagada Metsa tn 20a katastriüksus elamu- ja  
sotsiaalmaa sihtotstarbega kruntideks. Elamumaa krundile, mis jääb Veski tänava äärde,  
planeeritakse ehitusõigus üksikelamu ja abihoone ehitamiseks ning Metsa tänava äärde jäävale  
maa-alale kavandatakse avalikult kasutatav sotsiaalmaa krunt, millele planeeritakse piirkonna  
elanikele harjumuspärase liikumistee tagamiseks (Metsa ja Veski tänava vahele) läbipääs.  
Juurdepääs Metsa tn 20a katastriüksusele on kavandatud Veski tänavalt. Kuna Metsa tn 20a  
katastriüksus on kaetud kõrghaljastusega, on planeeringuala kohta koostatud dendroloogiline  
hinnang. Planeeringuga on lahendatud juurdepääs, parkimine, krundi tehnovarustus, esitatud  
servituutide vajadus ning määratud haljastuse ja heakorrastuse nõuded. Planeeritava maa-ala  
suuruseks on ca 0,6 ha.

Saue valla üldplaneeringu kohaselt asub detailplaneeringuks taotletav maa-ala tiheasustusalas. Elamukrunt on planeeritud pere- ja ridaelamumaa juhtotstarbega alale. Metsa tn 20a katastriüksusest eraldatav sotsiaalmaa asub haljasala ja parkmetsamaa juhtotstarbega alal, kuhu üldplaneeringu alusel on määratud ka rohevõrgustik. Tulenevalt üldplaneeringu punktist 8 ei ole rohelise võrgustiku aladele lubatud kavandada uusi hoonestusalasid ega laiendada olemasolevaid. Detailplaneeringu eesmärk on kooskõlas Saue valla üldplaneeringus toodud nõuetega. Planeeringuga ei kaasne olulisi majanduslikke, sotsiaalseid, kultuurilisi mõjusid ning negatiivset mõju looduskeskkonnale.

Detailplaneeringu materjaliga saab tutvuda Saue valla veebilehel <https://sauevald.kovtp.ee/kehtestatud-detailplaneeringud-2025>.

Lugupidamisega

(allkirjastatud digitaalselt)

Aive Mikk

planeeringute spetsialist

Lisa:

1. Saue Vallavalitsuse 15.01.2025 korraldus nr 27.
2. Laagri alevik Metsa tn 20a katastriüksuse ja lähiala detailplaneeringu asukoha skeem.

AiveMikk

+372 5270 869 aive.mikk@sauevald.ee